Companii

Un parc industrial nou din Craiova a atras şapte companii care vor investi 6 mil. euro şi vor crea circa 650 de locuri de muncă

Autor: Simona Tatu 15570

Parcul industrial High-Tech Industry Park Craiova, care va fi operaţional la sfâr­şitul anului 2018, a atras deja şapte companii care vor investi circa 6 milioane de euro şi vor crea 625 de locuri de muncă. Parcul industrial are o suprafaţă totală de 24 de hectare şi va fi realizat în urma unei investiţii de circa 19 milioane de lei (4,2 milioane de euro), iar oficialii parcului aşteaptă 15 investitori în total şi 2.000 de noi locuri de muncă. „În prezent, în parcul industrial High-Tech Industry Parc Craiova sunt amplasate şapte companii care vor să investească 6,1 mil. euro şi să creeze 625 de locuri de muncă. Domeniile de activitate variază de la fabricarea hârtiei, articolelor de maro­chinărie sau a articolelor de îmbrăcăminte până la activităţi de realizare a softului. Toţi rezidenţii îşi vor construi propriile capacităţi de producţie“, a spus Carmen Motoi, şef serviciu comercial în cadrul parcului industrial.